CELEX: 32019R1290
Language: et
Date: 2019-07-31 00:00:00
Title: Komisjoni rakendusmäärus (EL) 2019/1290, 31. juuli 2019, millega muudetakse rakendusmäärust (EL) 2018/338 seoses Aspergillus niger'i (DSM 25770) abil toodetud 6-fütaasi preparaadi miinimumsisaldusega kasutamiseks broilerkanade või noorkanade söödalisandina (loa hoidja BASF SE) (EMPs kohaldatav tekst)

1.8.2019   
               
               
                  ET
               
               
                  Euroopa Liidu Teataja
               
               
                  L 203/6
               
            
         KOMISJONI RAKENDUSMÄÄRUS (EL) 2019/1290,
         31. juuli 2019,
         millega muudetakse rakendusmäärust (EL) 2018/338 seoses Aspergillus niger'i (DSM 25770) abil toodetud 6-fütaasi preparaadi miinimumsisaldusega kasutamiseks broilerkanade või noorkanade söödalisandina (loa hoidja BASF SE)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
                  
               
                     (2)
                  
                  
                     Komisjoni rakendusmäärusega (EL) 2018/338 (2) anti luba Aspergillus niger'i (DSM 25770) abil toodetud 6-fütaasi preparaadi kasutamiseks broilerkanade või noorkanade söödalisandina kümneks aastaks.
                  
               
                     (3)
                  
                  
                     Loa hoidja on teinud ettepaneku muuta kõnealuse preparaadi lubatud miinimumsisaldust söödas, vähendades seda 750 FTU/kg-lt 125 FTU/kg-le. Taotlusele olid lisatud asjakohased andmed. Komisjon edastas taotluse Euroopa Toiduohutusametile (edaspidi „toiduohutusamet“).
                  
               
                     (4)
                  
                  
                     Toiduohutusamet jõudis oma 23. jaanuari 2019. aasta arvamuses (3) järeldusele, et uute kavandatud kasutustingimuste korral võib Aspergillus niger'i (DSM 25770) abil toodetud 6-fütaasi preparaat anda broilerkanade söödas miinimumsisalduse 125 FTU/kg korral soovitud tulemusi ning seda järeldust võib laiendada ka noorkanadele. Toiduohutusameti hinnangul ei ole vaja kehtestada turustamisjärgse järelevalve erinõudeid. Ühtlasi kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.
                  
               
                     (5)
                  
                  
                     
                        Aspergillus niger'i (DSM 25770) abil toodetud 6-fütaasi preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
                  
               
                     (6)
                  
                  
                     Seepärast tuleks rakendusmäärust (EL) 2018/338 vastavalt muuta.
                  
               
                     (7)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2018/338 lisas asendatakse broilerkanade ja noorkanade puhul tulbas „Miinimumsisaldus“ kanne „750 FTU“ kandega „125 FTU“.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. juuli 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 268, 18.10.2003, lk 29.
         
            (2)  Komisjoni 7. märtsi 2018. aasta rakendusmäärus (EL) 2018/338, milles käsitletakse loa andmist Aspergillus niger'i (DSM 25770) abil toodetud 6-fütaasi preparaadi kasutamiseks broilerkanade, noorkanade, nuumsigade, emiste, vähemtähtsate sealiikide nuum- või sugusigade, broilerkalkunite, aretuskalkunite, kõigi muude linnuliikide (välja arvatud munalinnud) ja võõrutatud põrsaste söödalisandina (loa hoidja BASF SE) (ELT L 65, 8.3.2018, lk 17).
         
            (3)  EFSA Journal 2019; 17(2):5607.